તેઓ દેવ દેવેન્દ્રને પણ વંન્ય છે. તેમનાે મુગટ માછલીના આકારવાળા દર્પણ જેવાે છે. તેમના ચાર હાથ પૈકી બે હાથમાં અનુક્રમે પાશ અને અંકુશ છે. તેઓ પાતાળલોકનાં ભુવનપતિનાં આવાસમાં રહે છે, પરંતુ ભક્તને ભીડ પડતાં જ તીવ્ર ગતિથી જે તે ભક્તની ભીડ ભાગે છે. તેમની ગતિ પ્રકાશ કરતાં પણ અનેક ગણી વધુ છે તેઓ ઘણી વખત નાગિનના સ્વરૂપે પણ હોય છે તે વીજળીની ચમક જેવાં અનેક પ્રચંડ અસ્ત્ર ધારણ કરે છે. ઘણાં મજબૂત હોવાથી દૈત્યોનો નાશ પણ કરે છે. યુદ્ધ વખતે દાંત કકડાવતાં ભયંકર અટ્ટહાસ્ય કરે ત્યારે દૈત્યો ભયભીત તો ત્યાં જ ત્રસ્ત થઈ જાય છે. તેઓ પાર્શ્વનાથ ભગવાન ધર્મચક્રવર્તી હોવાથી પોતે તેમનાં સેવિકા છે તે દર્શાવવા નમ્ર ભાવે તેમના માથે છત્ર ધરે છે તેમની સમીપે દંડ ધારણ પણ કરે છે. તેમનાં અનેક નામ છે જેમાં મુખ્યત્વે તેઓ જયા, વિજયા, અજિતા, અપરાજિતા, સ્થંભમોહા, ભૃંગી, કાલી, કરાલી, ચામુંડા તરીકે પણ પ્રખ્યાત છે. પદ્માવતી દેવી સૌભાગ્યનાં દેવી છે તે સદા શૃંગાર ધારણ કરી રાખે છે તેમની કેડ ઉપર રત્નજડિત કટિમેખલાં છે. કંઠમાં મુક્તામણિનો હાર છે તેમનાં ચરણોમાં પારિજાતનાં પુષ્પ તથા મંજરી છે તેઓનાં બહુદાં લાલ વસ્ત્ર જ હોય છે. લાલ વસ્ત્ર સૌભાગ્યનું પ્રતીક છે. મા પદ્માવતી દેવીનાં નેત્ર ખૂબ સુંદર છે. આ દેવીનું પૂજન હંમેશાં કમળ પુષ્પથી જ કરવું. બને તેટલાં કમળ ગુલાબી રંગનાં જ લેવાં. તેમના લલાટમાં લાલ બિંદી એટલી અદ્ભુત દિસે છે કે મા જાણે હમણાં જ બોલી ઊઠશે. તમામ વાચકોને વિનંતી કે મારાથી નમ્ર એટલો પ્રયાસ તેમનાં ગુણગાન ગાવામાં થયો છે. છતાં ક્ષતિ હોય તો આપ મને માફ કરશો. કારણ માનો મહિના અપરંપાર છે.•